《凤凰台》
宋代·罗必元

振衣快上凤凰游，极目中原泪欲流。
慨叹兴亡思太白，永言眇邈忆齐丘。
乌衣已往人千古，白鹭依然月一洲。
君子坐朝今在治，重恢关洛不须愁。

作者简介：（1175—1265）隆兴府进贤人，字亨父，号北谷山人。宁宗嘉定十年进士。曾从危稹、包逊学。累调福州观察推官，有势家夺民荔枝园，为伸直之。理宗淳祐中通判赣州，上疏论贾似道克剥至甚。度宗即位，以直宝章阁兼宗学博士致仕。